Ég færi ykkur spennandi fréttir, fjölskylda.
Ég vonaði einmitt að þú værir heima, David. –Takk.
Þið kannist við framúrskarandi verk ljósmyndarans Sebastiens Raines?
Áttu við fyrrverandi kærastann minn?
Hvenær voruð þið Sebastien Raine saman?
Þeir voru saman í svona einn og hálfan mánuð
og það fór illa í David.
Reyndar voru þetta næstum þrír mánuðir.
Meira að segja fjórir ef við teljum með mánuðinn
sem hann var líka með öðrum.
Þú kynntist honum í gegnum mig. –Bull og vitleysa.
Ég hitti Sebastien Raine á sýningaropnun fyrir mörgum árum.
Í listagalleríinu mínu, já.
Værirðu til í að hætta að segja alltaf allt nafnið hans?
Hann er skrímsli sem notar fólk og skilur það eftir til að deyja.
Já.
Mér finnst ekki gaman að þræta við þig, David,
en bæði dagblaðið Times og ég sjálf
lítum á Sebastien Raine sem kæran vin.
Manstu þegar hann sparkaði þér?
Þá borðaðirðu allar kringlukringlurnar
og horfðir á "Dagbók Bridget Jones" daglega í heilt ár.
Þetta var ekki heilt ár
og ég ætla ekki að skammast mín fyrir kringlukringlurnar.
Þetta eru víst nægar fréttir á einum degi.
Nei, hvað ætlaðirðu að segja um hann?
Hann ætlar að koma hingað.
Hvað meinarðu? Af hverju?
Sebastien Raine ætlar að aðstoða mig við ákveðið verkefni.
Eins og þið vitið er hann algjör fagmaður
og er tilbúinn til að koma alla leið hingað
þótt það hefði verið mun auðveldara fyrir mig
að fljúga bara til New York. Skemmtilegra líka.
Sebastien Raine lætur viðfangið sitt alltaf ganga fyrir
og sagði mér að ég yrði að virða það.
Mér er reyndar alveg sama. Þú gerir það sem þér sýnist.
Ég gæti hætt við en þú varst að segja mér að þér væri sama
og því er ekki um annað að ræða en að hitta hann.
Ég held að hann sé að koma.
Værirðu til í að fara út í glugga og gá?
Hver er hann? –Sebastien Raine.
Hann er áreiðanlega í rándýrri peysu
sem lítur ekki út fyrir að hafa kostað mikið.
Er hann...
Rosalega myndarlegur og lítur hann eiginlega út
fyrir að vera heimilislaus? –Já.
Þá er hann sem sagt að koma.
Hann er gangandi. –Hann er gangandi.
Hann gengur í áttina að... –Hvert gengur hann?
Núna kemur hann inn. –Hann er að koma inn.
Hann er kominn. –Hann er sem sagt hér.
David.
Þetta er nákvæmlega eins og ég sá það fyrir mér.
Þú ert sem sagt kominn, Sebastien.
Ég hélt að þú hefðir ætlað að hitta móður mína.
Gaman að sjá þig.
Þú virðist vera afskaplega heilsuhraustur. –Takk.
Ég trúi varla að þú búir hérna.
Mér finnst þú hugrakkur.
Sæll, ég heiti Stevie. Peysan þín er flott.
Þú hlýtur að vera kærastan hans Davids. –Nei.
Nei, alls ekki. Ég er eigandi mótelsins
og þess vegna er ég eiginlega frekar leigusalinn þinn.
Nei, þú ert það ekki.
Stevie, Stevie, Stevie.
Ég vildi gjarnan fá að taka nektarmyndir af þér einn daginn.
Allt í lagi.
Ég er að spá í að gista jafnvel hérna í nótt
og vonaðist til að við gætum rifjað upp gamla daga.
Ég er rosalega upptekinn þessa dagana.
Mér finnst eins og það sé ýmislegt óuppgert á milli okkar.
Herbergi fimm er laust. –Herbergi fimm hljómar vel.
Svo ótrúlega hugrakkur.
Moira.
Sebastien Raine. Sæll og blessaður.
Finnst þér þetta ekki skondinn staður?
Ég held svei mér þá að þetta sé uppáhaldsstaðurinn minn í bænum.
Mér finnst hann æðislegur. Hann lætur svo lítið yfir sér.
Maður finnur ekki svona stað í New York.
New York saknar þín, Moira. –Fallega sagt og alveg rétt.
Segðu mér fréttir, Sebastien. Segðu mér frá öllu.
Ég er nýkominn aftur frá London.
Ég fór með Madonnu í tónleikaferðalagið hennar.
Hún vildi fá myndaröð með engum andlitsmyndum.
Það er snilld.
Mig langar að búa til ennþá meiri snilld með þér, Moira.
Komdu með mér í göngutúr. Sköpunargleðin býr í fótunum.
Allt annað er bara kjaftæði.
Ég var að panta handa þér kaffi.
Þetta er mjög fallegur dagur. –Þú ert fallegt viðfangsefni.
Þú verður að hætta að skjalla mig svona, Sebastien.
Það er alveg orðið tímabært.
Ég er með eyðublað frá skólanum sem þú þarft að fylla út.
Ekkert mál.
Hvað er þetta? –Svo sem ekkert.
Það stendur bara þarna að ég vinni hér.
Þetta er tími sem þú vinnur sjálfboðaliðsstörf.
Þú ert ekki í sjálfboðastarfi. Þú vinnur hérna.
Ég bauðst samt til að vinna hérna. –Þetta er vinnan þín.
Ég þarf samt þessa tíma til að geta útskrifast og...
Þá lítur út fyrir að þú þurfir að finna þér stað
þar sem þú vinnur sjálfboðastarf.
Ég hélt kannski að ég hefði getað notað samfélagsþjónustuna
sem ígildi sjálfboðaliðsstarfa en það gengur ekki upp
vegna þess að rétturinn...
Ég held að aðaltilgangurinn með sjálfboðastarfi
sé að gefa af sér til samfélagsins. –Já, auðvitað.
Þetta verður samt að gerast innan hálfs mánaðar.
Það gæti verið að ég vissi um eitthvað
en þú hefur líklega ekki áhuga á því.
Prófaðu bara.
Ég vinn með eldri borgurum nokkrum sinnum í mánuði.
Það er krúttlegt.
Ég er samt mjög viðkvæm fyrir húðsepum og gamalmennalykt
og þess vegna þarf ég að fá að hugsa mig um.
Það verður samt gaman í kvöld. Það verður danstími.
Þá þyrftum við að snerta þau.
Blessaður, Johnny. Komdu aðeins hingað.
Sæll, Roland.
Fáðu þér endilega sæti. Sestu niður.
Láttu nú eins og þú sért að tala við mig. –Ég er að tala við þig.
Ekki svona. Þetta verður að vera meira
eins og spjall um daginn og veginn.
Nú skil ég ekki alveg.
Þetta var betra. Reyndu samt að slaka aðeins á.
Hvað er í gangi?
Bob ætlar að reyna að halda pókerkvöld aftur
og vill að ég verði með. Ég hef bara ekki efni á því.
Segðu þá bara nei. Afþakkaðu það kurteislega.
Það gengur ekki upp, Johnny.
Segðu honum að við ætlum að gera eitthvað saman í kvöld.
Segðu honum að þú ætlir að fara með mig í klippingu í kvöld.
Klippingu?
Komið þið sælir, félagar.
Það lá við að ég sæi þig ekki þarna.
Við Johnny vorum bara að spjalla.
Mig langaði bara að segja ykkur að við ætluðum að hittast aftur
og spila póker og ef þú hefur áhuga...
Ég hefði nú bara gaman af því að taka í spil, Bob. –Er það?
Frábært.
Þá hitti ég ykkur báða heima hjá mér um sjöleytið.
Klukkan sjö.
Mætti ég spyrja þig að einu?
Hefurðu einhverja hugmynd um það sem gerðist hérna rétt í þessu?
Það er svo gaman að skipta svona um umhverfi.
Það er eitthvað svo hreinsandi við að stíga inn
í veröld einhvers annars.
Það er ein ástæðan fyrir því að við ákváðum að setjast hér að.
David virðist hafa það alveg ágætt.
Hvað meinarðu?
Ég hitti hann áðan á mótelinu. –Á mótelinu.
Ég hélt að ég hefði gefið þér skýr fyrirmæli
um að koma beint á kaffihúsið.
Þú ert alltaf sami óþekktarormurinn.
Ég fór þangað og sá að líklega væri skynsamlegast
að ég fengi mér herbergi.
Það var einhvern veginn ekki nóg að stoppa bara í einn dag.
Fékkstu þér herbergi? En hvað þú hefur verið heppinn.
Það er yfirleitt allt fullbókað.
Þú hlýtur að hafa fengið það út á nafnið þitt.
Ég hélt að þú ætlaðir bara að stoppa hér í dag
til skrafs og ráðagerða. Hvað ertu eiginlega að gera?
Fyrirgefðu, birtan féll bara svo skemmtilega á þig.
Myndin tók sig nánast sjálf.
Þú þurftir nú samt að smella af. Ekki, Sebastien, gerðu það.
Núna langar mig að tala og þú getur tekið myndir seinna.
Þessar andlitsmyndatökur eru ekki í boði sem stendur.
Hafðu engar áhyggjur. Ég nota þetta bara til viðmiðunar.
Ég hef meiri áhuga á umhverfinu hérna.
Sveitarómantíkin svífur hér yfir vötnum
og hún er bæði ógnvekjandi og mikilvæg.
Því fer víðs fjarri að ég ætli að standa í vegi fyrir þér.
Viltu ekki standa bara þarna? –Hvar þá?
Aðeins lengra í burtu.
Já.
Farðu út á akurinn. Enn lengra burt.
Aðeins lengra, já.
Ég hélt, Sebastien...
Leyfðu akrinum að opnast allt í kringum þig.
Ég var að hugsa um að þegar við færum í myndatökuna sjálfa,
hvort við færum þá í stúdíó eða eitthvað annað.
Ég er viss um að hr. Schnabel er alveg til í
að lána okkur glæsivilluna sína.
Já.
Ef þú heyrir ennþá í mér datt mér líka Berlín í hug.
Hæ.
Skemmtirðu þér vel með Sebastien í dag?
Okkur varð mjög mikið úr verki.
Ég held að við höfum lagt grunninn að mjög spennandi ævintýri.
Þú verður áreiðanlega dásamlegt viðfangsefni. –Takk, elskan mín.
Við vörðum deginum samt aðallega í að ræða um þemu og lýsingu.
Hann tók nokkrar æfingamyndir en...
Hann tók sem sagt myndir af þér í dag þegar...
Hann tók nokkrar myndir hér og þar um bæinn.
Af hverju leyfðirðu honum það? –Ég veit það eiginlega ekki.
Hann byrjaði að taka myndir og öskra á mig
og ég gerði bara það sem hann sagði mér að gera
og lifði mig inn í augnablikið.
Hvernig gerðirðu það? –Ég var bara með.
Ég veit það ekki, David.
Hvernig væri að þú prófaðir það einhvern tíma?
Sæl, öllsömul, mig langar að kynna ykkur fyrir Alexis.
Hún ætlar að vera með okkur í kvöld
og þess vegna verðum við öll með dansfélaga.
Það er frábært. Þú þarft þá ekki moppuna.
Ég ætla þá að dansa við Ted.
Ég hélt að Carol sæi um að raða okkur niður.
Við fáum allar tækifæri til að dansa við Ted.
Á fætur með ykkur.
Þetta er reyndar rosalega krúttlegt.
Ég hélt samt að þau væru fleiri.
Þau voru reyndar fleiri en... –Ég skil.
Það er samt bara góð lykt af þeim. Eins og af barnapúðri.
Ég held að það væri betra
að þú ávarpaðir stelpurnar með nafni.
Geturðu hjálpað mér að færa stólana, Ted. –Já, auðvitað.
Við höfum heyrt heilmikið talað um þig. –Það er fallega sagt.
Af hverju kom hann með hana hingað? –Eruð þið að tala um mig?
Þú getur dansað við mig, væna mín.
Dot?
Er Dot með liðagigt? Mér sýnist hún hafa sent mér fingurinn.
Hún er vissulega með liðagigt en samt ekki í þessari hönd.
Fullt hús. Lítið á og grenjið.
Ég held að ég verði í öðru sæti því ég er með drottningapar.
Það er ekki hægt að vera í öðru sæti, Roland.
Þetta var rétt sem þú sagðir um Bob.
Hann er lunkinn spilari.
Ég ætla að athuga hvort Gwen eigi meira af beikonvafða hörpudisknum.
Hann er eflaust á leiðinni í þvottahúsið sitt.
Hann hreinsar allt af okkur.
Við skiljum hvað þú meinar, Roland.
Ég held reyndar að það sé engin tilviljun að Bob vinni alltaf.
Hvað meinarðu? –Hefurðu ekki tekið eftir því
þegar Gwen gengur umhverfis borðið með smárétti
og horfir stöðugt á Bob allan tímann.
Í kjölfarið leggur hann niður spilin sín og vinnur.
Þegar ég hugsa út í það eru þessi skyggni þeirra svolítið grunsamleg.
Ég vil helst ekki trúa þessu en ég sakna úrsins míns.
Ég held að það væri áhugavert að sjá hvað gerðist
ef Gwen yrði ekki viðstödd næstu umferð.
Áttu við ef hún lenti í einhvers konar óhappi eða eitthvað?
Ég á ekki við að við bregðum fyrir hana fæti, Roland.
Ef hún væri ekki hér vegna þess að hún hefði skroppið í búðina
væri gaman að sjá hvort Bob yrði áfram svona heppinn.
Það er þess virði að reyna það.
Viltu að ég sjái um þetta? Ég er frekar lunkinn í svona málum.
Nei, ég held að ég ráði við þetta.
Ég skal aðstoða þig.
Jæja þá, Bob. Við vorum að ræða um allan þennan ljúffenga mat
og það eina sem okkur finnst vanta...
Gwen þarf að fara.
Ég held að það sem Roland eigi við
er að ef hún væri til í að skreppa aðeins í búðina
og sækja eitthvað sem væri meira...
Eins og gyðingamatur? –Halal líka.
Þú græjar þetta, Gwen.
Það væri stórfínt.
Það væri líka fínt að fá eitthvað glúteinlaust.
Fyrirgefið mér fyrir að hafa ekki hugsað út í þetta.
Það væri samt líklega best að Roland færi
því hann er að verða uppiskroppa með spilapeninga.
Ekkert mál, ég skal keyra.
Ég held að þú ættir ekki að keyra, Roland.
Mér er sama um það. Ég elska að keyra.
Ég held nú síður.
Reyndar elska ég ekki að keyra að kvöldi til.
Ég er líka fullur.
Þetta er allt í lagi, vinur. Ég get alveg farið.
Takk, elskan.
Ætlum við þá að halda áfram?
Ég er feginn að sjá þig, David. Komdu inn.
Ég var bara að ná mér í drykk í sjálfsalanum.
Ég átti góðan dag með mömmu þinni í dag. –Já, hún sagði mér það.
Ég er mjög ánægður með myndatökuna.
Myndirnar eru mjög ágengar. –Ágengar.
Hún yrði sjálfsagt alsæl með þetta lýsingarorð.
Hún sagði mér samt að þessi ferð þín
hefði átt að vera undirbúningur undir eitthvað meira skapandi.
Mamma þín er eins og opinberun, David.
Það er svona sem hún á að birtast heiminum.
Fyrirgefðu, ætlarðu enn og aftur að ákveða hvað aðrir vilja?
Ég vil að þú vitir að mér er ekki sama um það
sem gerðist á milli okkar.
Þótt sálfræðingurinn minn hafi sagt mér að ég ætti aldrei
að vera sorgmæddur þá skil ég að þér líði illa.
Mig langar að kanna það betur.
Líkamlega, jafnvel.
Ég ætti ekki að... –Þú ættir að gera það.
Segjum það þá. Ég get samt ekkert stoppað.
Það er líklega rangt hjá mér, Joan,
en mér fannst samt eins og hinum konunum
væri ekkert um það gefið að ég væri hérna.
Þeim er ekkert um það gefið en hafðu samt engar áhyggjur.
Við erum bara allar svo hrifnar af Ted.
Við erum ekki saman.
Ég hef samt heyrt að gamlar konur
verði stundum mjög eigingjarnar á unga...
Við vitum allar af trúlofununum sem þú hefur slitið.
Hafðu samt engar áhyggjur.
Ég ætla ekki að velta mér upp úr því
hvers vegna í ósköpunum þú gast hugsað þér að láta þennan sleppa.
Þetta kemur mér ekki við
og þú hefur áreiðanlega haft þínar ástæður.
Mig langar bara að vita hverjar þær voru.
Flottur snúningur, Joan.
Ég hef reynt í tvö ár að koma Ted saman við ömmustelpuna mína.
Mér hefur ekkert orðið ágengt.
Viltu að ég tali máli hennar? –Það myndi ekki breyta neinu.
Viltu vita af hverju? –Er hún ekki sæt?
Hún er ekki þú.
Þú hlýtur að vita að Ted er ennþá heillaður af þér.
Ég held að þið stelpurnar séuð í ruglinu með það.
Við Ted erum bara mjög góðir vinir.
Við maðurinn minn vorum mjög góðir vinir í 52 ár.
Má ég taka við?
Já, endilega. Ég er samt alveg til í að dansa við þær.
Ég átti við hvort ég mætti dansa við Joan núna.
Stelpurnar verða svolítið spældar
ef ég skipti mér ekki jafnt á milli þeirra.
Já, ég skil.
Þá dansa ég bara við Dot.
Ég vil heldur dansa við moppuna.
Ég trúi varla að ég hafi náð þessu með þremur sjöum.
Gwen átti ekki þátt í þessu, var það nokkuð, Johnny?
Hvað meinarðu?
Ekkert, Bob.
Johnny varpaði fram þeirri kenningu að Gwen...
Viltu ekki bara segja Bob frá henni, Johnny?
Hélstu að ég hefði svindlað? –Nei, alls ekki.
Ekki móðgast en ég þarf ekki að svindla til að vinna ykkur.
Þú vinnur samt mjög oft, Bob.
Það er líka ástæða fyrir því.
Ronnie, þegar þú færð góð spil leggurðu þau mjög hratt saman.
Ray, þegar þú færð léleg spil byrjarðu að stappa niður fætinum.
Og þú, Johnny.
Hægri augabrúnin á þér skýst alltaf upp.
Roland... ég er ekki einu sinni viss um að þú kunnir reglurnar.
Ég kann þær reyndar ekki allar.
Sannleikurinn er sá að stærstur hluti vinninganna
fer í að borga fyrir matinn sem Gwen ber á borð fyrir okkur.
Okkur fannst þetta bara vera svona sérstakt kvöld fyrir okkur öll.
Mér til varnar, trúði ég þessu engan veginn, Bob.
Gwen er mjög traustvekjandi.
Þú stappar niður fætinum, Ray.
Moira.
Góðan dag, Sebastien.
Ég vakti nánast í alla nótt við að hugsa um verkefnið okkar
og komst að þeirri niðurstöðu að mögulega hafirðu ekki
komið fyrirætlunum þínum nægilega vel á framfæri.
Mig langaði að fanga hina raunverulegu Moiru Rose.
Býr hin eina sanna Moira Rose í stúdíói? Býr hún í glæsivillu?
Ég gerði það áður og mun gera það aftur.
Ef þú hefur í hyggju að græða á þessum myndum...
Þú verður að treysta mér.
Með þessu verkefni kemstu enn og aftur á toppinn
í menningarumræðunni með því að vera
svona frjálsleg og laus við snobb.
Ég vildi svo gjarnan trúa þér en það er svo mikil lygi
í þessum sjarma þínum og kjaftæði. Láttu mig fá myndavélina.
David!
Við Sebastien þurftum að ræða um hitt og þetta.
Ég á erfitt með að gera upp við mig hvort hér sé um svik
eða óvænta uppákomu að ræða.
Það er víst best að ég fari.
Láttu mig fá minniskortið.
Ég verð nú bara hræddur, Moira.
Áttu við þetta minniskort?
Ég gæti svo sem látið þig fá það aftur
en ég held að þú hefðir lítið gagn af því núna.
Það datt óvart úr myndavélinni þinni
og í höndina á mér í gærkvöldi.
Þaðan datt það ofan í glasið mitt.
Svo traðkaði ég líka hressilega á því.
Það var rosalega gaman að sjá þig, Sebastien.
Gangi þér vel með afganginn af verkefninu þínu.
Mér líður hræðilega yfir því
að þú hafir þurft að gera þetta fyrir mig.
Ég gerði þetta ekki bara fyrir þig.
Við skulum bara segja að við höfum bæði sigrað.
Jæja, gott fólk. Við ætlum að gera svolítið öðruvísi í kvöld.
Leikurinn kallast Ólsen Ólsen og tígullinn er tromp.
Uss, Roland.
Ég er bara feginn að við séum komin hingað aftur
og að okkur skyldi takast að leggja leiðindin að baki.
Þessar teriyaki kjötbollur eru æðislegar, Gwen.
Hamborgararnir líta ótrúlega vel út.
Þeir eru ekki handa ykkur.
Hvernig kanntu við úrið? –Mér finnst það æðislegt.
Íslenskur texti: Berglind Anna Sigurðardóttir